26/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 2012/90-1

Visto o expediente para o outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Concello de Cerceda. Enderezo social: Avenida Mesón 21, 15185, Cerceda. Denominación do proxecto: L. A. T. de evacuación do Parque Eólico Singular ( P. E. S. ) de Cerceda (Expediente 1N661 A 2004/2-1). Concellos afectados: Cerceda. Características técnicas da instalación: Liña de media tensión a 20 kV, cunha lonxitude total de 1.375 metros, composta por dous treitos de características: • Liña de media tensión soterrada a 20 kV, cunha lonxitude de 807 metros, en condutor tipo RHZ1-RHZ1-20L 12/20 kV de 95 mm 2 Al, coa orixe no centro colector do P. E. S. de Cerceda (UTM X: 540.252 / UTM Y: 4.781.710) e remate no paso aéreo - soterrado a instalar no apoio de formigón tipo HVH 4500/13 que está proxectado instalar no punto de coordenadas UTM X: 540.926 / UTM Y: 4.781.602. • Liña de media tensión aérea a 20 kV, cunha lonxitude de 568 metros, en condutor tipo LA-110 (94-AL 1 /22ST 1 A, segundo UNE-EN 50182), coa orixe no paso aéreo - soterrado anterior e remate no punto de entroncamento coa rede de distribución existente de coordenadas UTM X: 541.293 / UTM Y: 4.781.187, propiedade de Unión Fenosa Distribución, S. A. Resultan os seguintes feitos: Antecedentes: Primeiro: Por resolución do 26 de xullo de 2004, da entonces nomeada Consellería de Innovación, Industria e Comercio, pola que se publica a relación de solicitudes de autorización de parques eólicos singulares admitidas a trámite ó abeiro da Orde do 22 de xaneiro de 2004 e a súa modificación do 20 de abril de 2004, admitiuse a trámite o Parque Eólico Singular de Cerceda, para unha potencia de 2, 55 MW. Segundo: Con data 23 de maio de 2012 (Rexistro Xeral da Xunta de Galicia / Edificio Administrativo Monelos / A Coruña, do 29 de maio de 2012 – N° de entrada 85948), o Concello de Cerceda presenta solicitude de autorización administrativa, de aprobación do proxecto de execución e de declaración de utilidade pública, en concreto, das instalacións de evacuación da enerxía producida no Parque Eólico Singular de Cerceda (Expediente IN661A 2004/2-1) antes citadas e que teñen como finalidade enlazar mediante unha Liña eléctrica a 20 kV o centro colector de dito parque eólico có punto de entroncamento coa rede de distribución facilitado pola empresa distribuidora, achegando o preceptivo proxecto técnico das instalacións. Terceiro: Mediante resolución do 23 de xullo de 2012, da Xefatura Territorial da Consellería de Economía e Industria de A Coruña, someteuse a información pública a petición de autorización administrativa, de aprobación do proxecto de execución e de declaración de utilidade pública, en concreto, da instalación denominada L. A. T. de evacuación do P. E. S. de Cerceda, sendo publicada ós efectos previstos na Lei 54/1997, de 27 de novembro, do Sector Eléctrico e no título VII do Real Decreto 1955/2000, de 1 de decembro, no taboleiro de anuncios do Concello de Cerceda (entre o 11 de agosto e o 4 de setembro de 2012), no D. O. G. n° 151, do 8 de agosto de 2012 e nos BB.00. PP. n° 153, do 13 de agosto de 2012 e n° 161, do 24 de agosto de 2012 (Corrección de erros), así como no xornal La Voz de Galicia de datas 6 de agosto de 2012 e 9 de agosto de 2012 (Corrección de erros). Cuarto: Coa mesma data, en cumprimento do procedemento regulamentario, procedeuse ó traslado ás distintas Administracións, Organismos e, no seu caso, empresas de servizo público ou de servizos de interese xeral da parte que a instalación puidera afectar a bens e dereitos ao seu cargo (Separatas), neste caso a Consellería de Medio Ambiente, Territorio e Infraestruturas, Concello de Cerceda e Unión Fenosa Distribución, S. A., coa finalidade de que manifestasen a súa conformidade ou oposición á autorización solicitada e emitisen o condicionado técnico ao proxecto. Recibíndose contestación no prazo regulamentario da Consellería de Medio Ambiente, Territorio e Infraestruturas e do Concello de Cerceda, deuse traslado das mesmas ó promotor, que aceptou os condicionados emitidos. Non téndose recibido resposta de Unión Fenosa Distribución, S. A., unha vez cumprido o prazo determinado nos artigos 127 e 131 do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (en adiante Real Decreto 1955/2000), esta Xefatura Territorial estimou como cumprimentado o trámite para a emisión dos condicionados requiridos e considerou, por omisión, a aceptación da execución da obra proposta polo Concello de Cerceda, de conformidade coa normativa citada. Quinto: Igualmente, con data 23 de xullo de 2012, procedeuse a notificar individualmente ós propietarios dos bens ou dereitos afectados pola execución da instalación denominada L. A. T. de evacuación do P. E. S. de Cerceda. Sexto: Durante a fase de información pública, non se recibiron alegacións por parte dos propietarios dos predios que figuran na relación de bens e dereitos afectados anexa á resolución do 23 de xullo de 2012, da Xefatura Territorial da Consellería de Economía e Industria de A Coruña, nin por parte das persoas que sendo ben propietarios ben titulares de dereitos reais ou intereses económicos sobre os bens afectados, fosen omitidos na anterior relación. Sétimo: Con data 13 de xuño de 2012 (Rexistro Único da Consellería de Presidencia, Administracións Públicas e Xustiza/Edificio Administrativo Monelos / A Coruña, do 15 de xuño de 2012 – N° de entrada 97949), o promotor (Concello de Cerceda) achega a esta Xefatura Territorial copia da resolución da Xunta de Goberno Local do Concello de Cerceda, do 28 de maio de 2012, pola que se procede á aprobación do expediente de contratación da concesión de obra pública do parque eólico singular de Cerceda a favor de Fergo Galicia Vento, S. L., e solicita: a. Que se acepte á citada sociedade como interlocutor perante da Administración ós efectos da tramitación dos expedientes que afecten ás instalacións denominadas Parque Eólico Singular de Cerceda (Expediente IN661 2004/2-1) e L. A. T. de evacuación do P. E. S. de Cerceda (Expediente IN407A 2012/90-1). b. Que se continúe coa tramitación do expediente. Fundamentos de dereito Primeiro: A Xefatura Territorial da Consellería de Economía e Industria de A Coruña é competente para resolver este expediente, con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, nos Decretos 79/2009, do 19 de abril e 83/2009, do 21 de abril, nos que se establece a estrutura orgánica da Xunta de Galicia e dos departamentos desta (DD. OO. GG. n° 75 e 77, do 20 e 22 de abril, respectivamente), no Decreto 245/2009, do 30 de abril, polo que se regulan as delegacións territoriais da Xunta de Galicia, no Decreto 324/2009, do 11 de xuño, polo que se establece a estrutura orgánica da Consellería de Economía e Industria (D. O. G. n° 117, do 17 de xuño), no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia (D. O. G. n ° 23, do 3 de febreiro de 2011) e no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e coa Lei 54/1997, do 27 de novembro, do Sector Eléctrico. Segundo: No expediente instruido para os efectos, cumpríronse os trámites sinalados na Lei 54/1997, do 27 de novembro, do Sector Eléctrico (B. O. E. n.° 285, do 28 de novembro) e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (B. O. E. n.° 310, do 27 de decembro). Terceiro: Mediante o artigo 52 da Lei 54/1997, do 27 de novembro, do Sector Eléctrico, decláranse de utilidade pública as instalacións eléctricas de xeración, para os efectos de expropiación forzosa dos bens e dereitos necesarios para o seu establecemento e da imposición e exercicio da servidume de paso. Cuarto: Conforme ó disposto no artigo 52 da Lei do 16 de decembro de 1954 sobre Expropiación Forzosa, “no momento do levantamento da acta faranse constar todas as manifestación e datos que aporten uns e outros e que sexan útiles para determinar os dereitos afectados, seus titulares, ou valor daqueles ou os determinantes da rápida ocupación“. Quinto: Segundo o disposto no artigo 2.1. do Decreto 442/1990, do 13 de setembro, da Consellería de Presidencia e Administracións Públicas (D. O. G. n° 188, do 25 de setembro) polo que se regula a obriga de sometemento á avaliación do impacto ambiental dos proxectos públicos ou privados consistentes na realización de obras, instalacións ou calquera outra actividade cuxa realización e/ou autorización corresponda á Administración da Xunta de Galicia, a decisión da necesidade de sometemento á avaliación recaería no Órgano Ambiental que, no caso da Comunidade Autónoma de Galicia, sería a Comisión Galega de Medio Ambiente da Consellería de Presidencia e Administracións Públicas. Por outra banda o Anexo I ó que fai referencia o artigo 1 do citado Decreto, recolle as instalacións e/ou actividades que, obrigatoriamente, atópanse suxeitas ó sometemento á avaliación do impacto ambiental. No caso que nos ocupa, comprobouse que a instalación da que se solicita a autorización administrativa, aprobación do proxecto de execución e declaración de utilidade pública, en concreto, non figura entre as recollidas no Anexo I ó que fai referencia o artigo 1 do Decreto 442/1990, do 13 de setembro. Sexto: Igualmente, comprobouse que o proxecto da instalación non se atopa entre os supostos previstos nos Anexos ós que se refire o artigo 3 do Real Decreto Lexislativo 1/2008, do 11 de xaneiro, do Ministerio de Medio Ambiente polo que se aproba o texto refundido da Lei de Impacto Ambiental de proxectos (B. O. E. n° 23, do 26 de xaneiro de 2008). En consecuencia, examinado o proxecto e os planos parcelarios nos que non se aprecian prohibicións na imposición das servidumes solicitadas, e entendendo que se deu axeitado cumprimento ó procedemento de tramitación disposto na Lei 54/1997, do 27 de novembro, do Sector Eléctrico e no Título VII do Real Decreto 1955/2000 e de conformidade coa disposición adicional do Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (D. O. G. n° 34, do 16 de febreiro de 2001), esta Xefatura Territorial resolve: Autorizar administrativamente, aprobar o proxecto de execución e declarar de utilidade pública, en concreto, as ditas instalacións correspondentes á L. A. T de evacuación do P. E. S. de Cerceda, as cales se axustarán en todas as súas partes ás que figuran no proxecto, ós condicionados técnicos impostos polos diferentes Organismos e ás condicións técnicas e de seguridade establecidas nos regulamentos de aplicación, coas seguintes consideracións: - Esta autorización, outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras de las instalacións. - A Declaración de Utilidade Pública leva implícita a necesidade de ocupación dos bens ou de adquisición dos dereitos afectados e implica a urxente ocupación, ós efectos do artigo 52 da Lei de Expropiación Forzosa. - As instalacións recollidas no expediente IN407A 2012/90-1, serán executadas nun prazo non superior a un ano, contado a partir da data de ocupación dos terreos. En virtude da resolución da Xunta de Goberno Local do Concello de Cerceda, do 28 de maio de 2012, que non supón un cambio da titularidade das instalacións autorizadas, acéptase a Fergo Galicia Vento, S. L. como interlocutor fronte á Administración ós efectos da tramitación do expediente que afecte á instalación denominada L. A. T. de evacuación do P. E. S. de Cerceda (Expediente IN407A 2012/90-1), razón pola que se lle dará traslado da presente resolución. Contra a presente resolución, que non pon fin á vía administrativa, poderase interpoñer recurso de alzada perante o Conselleiro de Economía e Industria no prazo dun mes, contado a partires do día seguinte ó da notificación da presente resolución. Tamén poderá interpoñer calquera outro recurso que considere pertinente ó seu dereito. A Coruña, 26 de novembro de 2012 A Xefa Territorial Susana Vázquez Romero